ร้านนี้ถือเป็น Hidden Gems ของจริงค่ะ ลูกค้าพามา ร้านนี้อยู่ไม่ไกลจากวัดพระธาตุทุ่งยั้งมากนัก แต่เป็นซอกซอยนะคะ ต้องตามแผนที่อย่างเดียวเลย 
บรรยากาศ: ร้านเป็นใต้ถุนบ้านคนค่ะ เก้าอี้ไม้ออกแนวบ้านๆ มาก ถ้าผ่านไปมาอาจจะหาไม่เจอเลยนะคะ ให้เล็งจากรถที่จอดริมถนนค่ะ
อาหาร: สั่งเย็นตาโฟไปค่ะ อันดับแรกคือ เครื่องแน่นมากกกกก มาแบบพูนชามเลย ปลาหมึกกรอบก็เยอะ หมูแดงทำเองชิ้นใหญ่มาก ซอสเย็นตาโฟก็ดีงามค่ะ ยังเป็นแบบเต้าหู้ยี้แท้ๆ อยู่ น้ำซุปก็กลมกล่อม ร้านนี้สั่งชามเดียวอยู่เลยค่ะ ใหญ่มากในราคา 25 บาท
บริการ: เป็นมิตรมากๆ แบบชาวบ้าน น่ารักดีค่ะ
ร้านนี้ต้องมาเร็วนะคะ บ่ายนิดๆ ของหมดก็ปิดแล้วค่ะ